Apolonija Laurinoviča

Apolonija Laurinoviča ( — ) bija latviešu politiķe. Bijusi Latvijas Satversmes sapulces deputāte, Latgales Zemnieku partijas pārstāve. Politiķa Jezupa Laurinoviča māsa.

 Dzīvesgājums 
Dzimusi  Andrupenes pagastā zemnieku ģimenē.

No 1905. līdz 1917. gadam Laurinoviča bija Pēterburgas Sv. Katrīnas elementārskolas skolotāja, līdztekus studēja Pēterburgas Sieviešu medicīnas institūtā (1915-1919), Pirmā pasaules kara laikā bija vīriešu un sieviešu ģimnāzijas skolotāja, Latgaliešu bēgļu palīdzības biedrības un skolas kuratore. No 1917. līdz 1918. gadam Laurinoviča bija Latgales Pagaidu zemes padomes locekle.
Pēc atgriešanās dzimtenē viņu 1920. gadā ievēlēja par Latvijas Satversmes sapulces deputāti no Latgales Zemnieku partijas saraksta., 1924. gadā pabeidza studijas LU Medicīnas fakultātē un strādāja par Daugavpils slimnīcas ārsti (1924-1927), no 1926. līdz 1938. gadam bija Daugavpils Kalkūnu bērnu zīdaiņu nama direktore, līdztekus arī Daugavpils skolotāju institūta anatomijas un fizioloģijas pasniedzēja (1924-1940). Strādāja žurnāla «Latgolas Škola» redakcijā.

Otrā pasaules kara laikā devās bēgļu gaitās uz Vāciju, vēlāk uz ASV. Mirusi  Losandželosā.

 Atsauces 

Kategorija:1886. gadā dzimušie
Kategorija:1967. gadā mirušie
Kategorija:Krāslavas novadā dzimušie
Kategorija:Satversmes sapulces deputāti
Kategorija:Latvijas mediķi
Kategorija:Latvijas pedagogi
Kategorija:Latvijas žurnālistes
Kategorija:Latvijas Universitātes absolventi
Kategorija:ASV latvieši